pythainlp/thai_wikipedia_clean_20230101 huggingface dataset:
สเตอรอยด์มีแกนเป็นคิวเคอร์บิเทน ซึ่งเป็นสารกลุ่มไตรเทอร์พีนกลุ่มหนึ่ง สเตอรอยด์มีหน้าที่สำคัญสองอย่างในร่างกายคือ เป็นส่วนประกอบของเยื่อหุ้มเซลล์และส่งสัญญาณให้ตัวรับฮอร์โมนสเตอรอยด์ทำงาน สเตอรอยด์สามารถแบ่งออกเป็นสองกลุ่มที่สำคัญคือ สเตอรอลและคิวเคอร์บิทาซิน
ไตรเทอร์พีนอยด์ซาโปนิน.
ไตรเทอร์พีนอยด์ซาโปนินเป็นสารไตรเทอร์พีนที่จับกับซาโปนิน พืชผลิตสารนี้เพื่อใช้ป้องกันตนเอง สารไตรเทอร์พีนอยด์ซาโปนินที่สำคัญได้แก่ จินเซนโนไซด์ อีลิวเทอโรไซด์
ซาบีน่า ไมซิงเกอร์
ตาเตียนา โคเชเลวา
ตาเตียนา เซียร์เกเยฟนา โคเชเลวา (; 23 ธันวาคม ค.ศ. 1988 —) เป็นนักวอลเลย์บอลหญิงชาวรัสเซีย ซึ่งเธอทำหน้าที่ในตำแหน่งตัวตีนอกด้าน (ตัวตบหัวเสา)
ในปี ค.ศ. 2007 เธอได้รับเลือกให้เป็นตัวแทนทีมชาติรัสเซียเข้าร่วมการแข่งรายการวอลเลย์บอลเวิลด์กรังด์ปรีซ์ 2007
ในปี ค.ศ. 2012 เธอได้เข้าร่วมในการแข่งขันกีฬาโอลิมปิกเกมส์ 2012ที่ลอนดอน โดยจบอันดับที่ 5 ของการแข่งขัน และเธอไม่สามารถลงทำการแข่งขันได้เพราะคิดว่าอาจจะได้รับบาดเจ็บ ส่วนในปี ค.ศ. 2013 ในการแข่งขันวอลเลย์บอลชิงแชมป์ยุโรป เธอและนาตาเลีย ออบโมเชวาได้เป็นผู้มีส่วนสำคัญในการพาทีมชาติรัสเซียเข้ารับรางวัลชนะเลิศ และเธอได้รับรางวัลผู้เล่นทรงคุณค่าในการแข่งขันเดียวกัน
กีฬาแอฟริกันเกมส์
อิสลามิกโซลิดาริตี้เกมส์
สมาคมคณะกรรมการโอลิมปิกแห่งชาติแอฟริกา
สมาคมคณะกรรมการโอลิมปิกแห่งชาติแอฟริกา (; "ACNOA"; ) เป็นองค์กรกีฬาระหว่างประเทศในทวีปแอฟริกาที่มี 54 สมาคมคณะกรรมการโอลิมปิกแห่งชาติแอฟริกามีสำนักงานใหญ่อยู่ที่อาบูจา ประเทศไนจีเรีย โดยสืบต่อจากคณะกรรมการกีฬาแห่งแอฟริกา
สมาคมคณะกรรมการโอลิมปิกแห่งชาติแอฟริกา (ANOCA) ได้ก่อตั้งขึ้นในวันที่ 28 มิถุนายน พ.ศ. 2524 ที่โลเม ประเทศโตโก ซึ่งเป็นหน่วยงานกีฬาที่สืบต่อจากคณะกรรมการกีฬาแห่งแอฟริกา ซึ่งได้เปลี่ยนเป็นสภากีฬาสูงสุดแห่งแอฟริกาในปีพ.ศ. 2509
ในตารางต่อไปนี้เป็นคณะกรรมการโอลิมปิกแห่งชาติในทวีปแอฟริกาที่มีการยอมรับโดยไอโอซี (คณะกรรมการโอลิมปิกสากล)
กีฬาเอกภาพมุสลิม
กีฬาเอกภาพมุสลิม  เป็นมหกรรมกีฬาของชาวมุสลิม ซึ่งมีการจัดขึ้นในทุกสี่ปี เริ่มกำหนดการแข่งขันโดย องค์กรความร่วมมืออิสลาม และสหพันธ์กีฬาเอกภาพมุสลิม (Islamic Solidarity Sports Federation; ISSF)
จัดขึ้นครั้งแรกในปี ค.ศ. 2005 ที่มักกะฮ์ ประเทศซาอุดีอาระเบีย
ด้านล่างเป็นตารางเหรียญรางวัลของการแข่งขันกีฬาเอกภาพมุสลิม
อิสลามิกโซลิดาริตี้เกมส์ 2013
พระอธิการ
เส้นเมริเดียนที่ 30 องศาตะวันตก
เส้นเมริเดียนที่ 30 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 30 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 150 องศาตะวันออก และเส้นเมริเดียนนี้ยังถูกใช้ในการอ้างอิงสำหรับเขตเวลา
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 30 องศาตะวันตกลากผ่านพื้นที่ดังนี้:
เส้นเมริเดียนที่ 40 องศาตะวันตก
เส้นเมริเดียนที่ 40 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 40 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 140 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 40 องศาตะวันตกลากผ่านพื้นที่ดังนี้:
วันโอลิมปิกเยาวชนโปแลนด์
วันโอลิมปิกเยาวชนโปแลนด์  เป็นกีฬาระดับชาติของประเทศโปแลนด์สำหรับเด็กและเยาวชน ซึ่งขึ้นจัดเป็นประจำทุกปีตั้งแต่ปี ค.ศ. 1995
กีฬาที่จัดขึ้นมี 4 ประเภทคือ:
เส้นเมริเดียนที่ 50 องศาตะวันตก
เส้นเมริเดียนที่ 50 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 50 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 130 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 50 องศาตะวันตกลากผ่านพื้นที่ดังนี้:
ซีอาร์ไอ เวียงจันทน์
ซีอาร์ไอ เวียงจันทน์ เอฟเอ็ม 93.0 เป็นสถานีวิทยุโทรทัศน์ในกรุงเวียงจันทน์ ประเทศลาว เป็นส่วนหนึ่งของไชนาเรดิโออินเตอร์เนชันแนล ออกอากาศในภาคภาษาอังกฤษ
ไดเทอร์พีน
ไดเทอร์พีน  เป็นสารประกอบไฮโดรคาร์บอนที่ประกอบด้วยเทอร์พีน 2 หน่วยหรือไอโซพีน 4 หน่วย มีสูตรโมเลกุลคือ C20H32 พืช สัตว์และเห็ดราสังเคราะห์ไดเทอร์พีนจากวิถีเมวาโลเนต (Mevalonate pathway) โดยมีเจรานิลเจรานิลไพโรฟอสเฟตเป็นสารมัธยันตร์หลัก ไดเทอร์พีนมีคุณสมบัติต้านจุลชีพและแก้อักเสบ สามารถแบ่งได้ตามจำนวนวงแหวน ตัวอย่างในตาราง
ไดเทอร์พีนอยด์.
ไดเทอร์พีนอยด์ (diterpenoid) เป็นสารประกอบไฮโดรคาร์บอนเช่นเดียวกับไดเทอร์พีน แต่จับกับหมู่ฟังก์ชัน บางครั้งสองคำนี้ใช้แทนกันได้ สารไดเทอร์พีนอยด์ที่สำคัญ ได้แก่ เรตินอล ไฟทอล
แทกเซน.
แทกเซน (taxane) เป็นกลุ่มไดเทอร์พีนอยด์ที่มีแกนเป็นแทกซาดีอีน พบในพืชสกุล "Taxus" (สนยิว) ใช้ในด้านเคมีบำบัด
เส้นเมริเดียนที่ 60 องศาตะวันตก
เส้นเมริเดียนที่ 60 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ทวีปอเมริกาเหนือ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 60 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 120 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 60 องศาตะวันตกลากผ่านพื้นที่ดังนี้:
เสือดาวอินเดีย
เสือดาวอินเดีย  เป็นชนิดย่อยของเสือดาว ("P. pardus") ที่พบกระจายพันธุ์อยู่ในอนุทวีปอินเดีย นับเป็นเสือขนาดใหญ่ 1 ใน 5 ชนิด ที่พบได้ในภูมิภาคแถบนี้ ซึ่งประกอบด้วยสิงโตเอเชีย, เสือเบงกอล, เสือดาวหิมะ และเสือลายเมฆ
เสือดาวอินเดียลักษณะทั่วไปคล้ายกับเสือดาวจีนใต้ หรือเสือดาวอินโดจีน ("P. pardus delacouri") มาก ขนสั้นเกรียนยาวประมาณ 1 นิ้ว
ขนเรียบเปนมนและนุ่ม สีของขนโดยทั่วไปมักเปนสีสดใส เชน สีเหลืองทอง, สีสม หรือน้ำตาลแกมเหลือง สีขนบริเวณหลังจะเขมกวาบริเวณอื่น ลักษณะของลายขยุมตีนหมา ไมมีแบบแผนแนนอน บางตัวอาจมีลายขยุมตีนหมาขนาดเล็ก และแตมจุดในขยุ้มลายเชื่อมตอกันเปนวง แต่บางตัวอาจมีขยุมตีนหมาขนาดใหญ และแต้มจุดอยู่หางกัน แตลักษณะของขยุมตีนหมานี้สีขนตรงกลางของขยุมลายจะเขมกวาสีพื้นทั่วไป ขาดานในสีขาวและมีแตมจดสีดำกระจายทั่วไป
ถิ่นที่อยูของเสือดาวอินเดีย มีอาศัยอยูทั่วไปในประเทศอินเดีย ตั้งแต่รัฐแคชเมียร์ และบริเวณเชิงเขาหิมาลัย ลงมาจดแหลมคอมอรินทางภาคใต
เสือดาวอินเดีย นับเป็นเสือดาวสายพันธุ์ที่คุกคามมนุษย์และปศุสัตว์มากที่สุด แม้ในอินเดียเองจะมีกฎหมายคุ้มครองให้เป็นสัตว์สงวนก็ตาม แต่เสือดาวอินเดียในหลายพื้นที่อยู่อาศัยในป่าที่ใกล้กับแหล่งชุมนุมของมนุษย์ บางครั้งอาจหลุดเข้าไปถึงตัวเมืองจนกลายเป็นการโกลาหล จึงทำให้มีการทำร้ายมนุษย์ได้รับบาดเจ็บและถึงขั้นล้มตายเป็นจำนวนมาก หลายครั้งที่ต้องถูกฆ่าเพื่อความปลอดภัย โดยเฉพาะในพื้นที่ชนบทของอินเดีย
คาดว่าจำนวนประชากรในธรรมชาติของเสือดาวอินเดียเหลืออยู่ประมาณ 12,000-14,000 ตัว ในปัจจุบัน
Panthera pardus fusca
Indian leopard
วีทีวี4
วีทีวี4 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ วีทีวี (VTV) ออกอากาศ 24 ชั่วโมงต่อวัน ออกอากาศรายการประเภทข่าวทั่วไประหว่างประเทศ รายการบันเทิง และรายการภาคภาษาอังกฤษ ฝรั่งเศส และ รัสเซีย
ประวัติ​.
เป็น​สถานีโทรทัศน์​ออก​อากาศ​ในระบบดาวเทียม​ไทยคม​5
เส้นเมริเดียนที่ 70 องศาตะวันตก
เส้นเมริเดียนที่ 70 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน ทวีปอเมริกาใต้ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 70 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 110 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 70 องศาตะวันตกลากผ่านพื้นที่ดังนี้:
เส้นเมริเดียนที่ 80 องศาตะวันตก
เส้นเมริเดียนที่ 80 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน อเมริกากลาง ทวีปอเมริกาใต้ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
ในแอนตาร์กติกา เส้นเมริเดียนนี้มีความหมายเป็นเส้นเขตแดนทางตะวันตกของบริติชแอนตาร์กติกเทร์ริทอรี และผ่านกลางอ้างสิทธิ์ของชิลี ซึ่งเป็นพื้นที่ทับซ้อนกัน
เส้นเมริเดียนที่ 80 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 100 องศาตะวันออก
สมาคมคณะกรรมการโอลิมปิกแห่งชาติ
สมาคมคณะกรรมการโอลิมปิกแห่งชาติ (; ANOC) เป็นองค์กรระหว่างประเทศ ที่เข้าร่วมโดยคณะกรรมการโอลิมปิกแห่งชาติ (NOCs) สมาชิก 206 ชาติที่ได้รับการรับรองจากคณะกรรมการโอลิมปิกสากล และ คณะกรรมการโอลิมปิกแห่งชาติของ 8 ชาติที่ไม่ได้รับการรับรองจากคณะกรรมการโอลิมปิกสากลแต่ได้รับการรับรองโดยสมาคมระดับทวีป
ANOC ก่อตั้งขึ้นในเดือนมิถุนายน พ.ศ. 2522 ในระหว่างการประชุมสมัชชาใหญ่คณะกรรมการโอลิมปิกสากลที่เมืองซานฮวน ประเทศเปอร์โตริโก วัตถุประสงค์ขององค์กรคือ เพื่อช่วยคณะกรรมการโอลิมปิกสากลในการจัดการกิจการทั่วไป เพื่อให้การสนับสนุน ให้การปรึกษา ความร่วมมือ และคำแนะนำสำหรับการพัฒนาขององค์กร
สมาชิกที่เข้าร่วมมาจาก 5 สมาคมระดับทวีป:
องค์กรก่อตั้งขึ้นในปี พ.ศ. 2522 ภายใต้ประธาน มารีโอ บัสเกซ ราญา จากประเทศเม็กซิโก ตั้งแต่ พ.ศ. 2555 เชค ฟาฮัด อัล-ซาบะห์ จากประเทศคูเวต ได้ทำหน้าที่เป็นประธาน ANOC เขาขอพักงานในเดือนพฤศจิกายน พ.ศ. 2561 ผู้ดำรงตำแหน่งประธานปัจจุบันคือ โรบิน มิทเชล (Robin Mitchell) เมื่อ 20 ตุลาคม พ.ศ. 2565
สีเหลืองทอง
เส้นเมริเดียนที่ 90 องศาตะวันตก
เส้นเมริเดียนที่ 90 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ อ่าวเม็กซิโก อเมริกากลาง มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
ในแอนตาร์กติกา เส้นเมริเดียนนี้มีความหมายเป็นเส้นเขตแดนทางตะวันตกของอ้างสิทธิ์ของชิลี ซึ่งดินแดนทางตะวันตกจากนี้ไปไม่ได้ถูกอ้างสิทธิ์โดยชาติใด
เส้นเมริเดียนที่ 90 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 90 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 90 องศาตะวันตกลากผ่านพื้นที่ดังนี้:
ทางหลวงสหรัฐหมายเลข 40
ทางหลวงสหรัฐหมายเลข 40  เป็นทางหลวงสหรัฐแนวตะวันออก-ตะวันตก ครั้งหนึ่ง ทางหลวงสายนี้เคยมีเส้นทางเช่นเดียวกับทางหลวงส่วนใหญ่ที่มีตัวเลขลงท้ายด้วยเลขศูนย์ กล่าวคือ มีเส้นทางพาดผ่านทั่วทั้งสหรัฐอเมริกา ตามแผนทางหลวงสหรัฐปี ค.ศ. 1926 ซึ่งเคยมีปลายทางอยู่ที่ซานฟรานซิสโก รัฐแคลิฟอร์เนีย และแอตแลนติกซิตี รัฐนิวเจอร์ซีย์ ต่อมาทางหลวงหมายเลข 40 ช่วงที่ผ่านภาคตะวันตกของสหรัฐอเมริกา ได้ถูกแทนที่โดยอินเตอร์สเตต 80 เป็นผลให้ปลายทางทิศตะวันตกถูกร่นระยะเข้ามาหลายครั้ง ปัจจุบัน ทางหลวงหมายเลข 40 มีปลายทางทิศตะวันตกที่จุดตัดกับอินเตอร์สเตต 80 ในซิลเวอร์ซัมมิต รัฐยูทาห์ นอกเมืองพาร์กซิตี รัฐยูทาห์
จุดเริ่มต้นอยู่ที่ปลายทางทิศตะวันตกในรัฐยูทาห์ ทางหลวงหมายเลข 40 มีเส้นทางผ่าน 12 รัฐ ได้แก่ รัฐโคโลราโด รัฐแคนซัส รัฐมิสซูรี รัฐอิลลินอย รัฐอินดีแอนา รัฐโอไฮโอ รัฐเวสต์เวอร์จิเนีย รัฐเพนซิลเวเนีย รัฐแมริแลนด์ รัฐเดลาแวร์ และรัฐนิวเจอร์ซีย์ โดยผ่านเมืองหลวงของแต่ละรัฐทั้งในอดีตและปัจจุบัน ระยะทางส่วนใหญ่ มีเส้นทางขนานไปกับทางหลวงอินเตอร์สเตตสายหลักหลายสาย ได้แก่ อินเตอร์สเตต 70 จากรัฐโคโลราโด ถึงวอชิงตัน รัฐเพนซิลเวเนีย และอีกครั้งหนึ่งจากแฮนค็อก รัฐแมริแลนด์ ถึงบอลทิมอร์ รัฐแมริแลนด์; อินเตอร์สเตต 64 ในส่วนของรัฐมิสซูรี และรัฐอิลลินอย; อินเตอร์สเตต 68 ไปตามเขตที่ยื่นออกมาของรัฐแมริแลนด์; และอินเตอร์สเตต 95 จากบอลทิมอร์ ถึงนิวคาสเซิล รัฐเดลาแวร์
ทางหลวงหมายเลข 40 สร้างขึ้นบนทางหลวงเก่าแก่หลายสาย ที่โดดเด่นที่สุด ได้แก่ ถนนแห่งชาติ (National Road) และทางหลวงวิกทอรี ถนนแห่งชาติสร้างขึ้นในปี ค.ศ. 1806 เมื่อแล้วเสร็จ เส้นทางจะเชื่อมต่อคัมเบอร์แลนด์ รัฐแมริแลนด์ กับแวนดาเลีย รัฐอิลลินอย ส่วนทางหลวงวิกทอรี (ทางหลวงแห่งชัยชนะ) เป็นทางหลวงที่เป็นอนุสรณ์แก่ทหารผ่านศึกในสงครามโลกครั้งที่ 1 มีเส้นทางจากแคนซัสซิตี รัฐมิสซูรี ถึงซานฟรานซิสโก รัฐแคลิฟอร์เนีย และถนนที่สำคัญอื่น ๆ ที่เป็นส่วนหนึ่งของทางหลวงหมายเลข 40 ได้แก่ เซนส์เทรซ ในรัฐรัฐโอไฮโอ, ถนนแบรดด็อก ในรัฐแมริแลนด์ และรัฐเพนซิลเวเนีย, ส่วนหนึ่งของออริกอนเทรล ในรัฐแคนซัส, และทางหลวงลิงคอล์น ตลอดรัฐแคลิฟอร์เนีย
ทางหลวงสหรัฐหมายเลข 41
ทางหลวงสหรัฐหมายเลข 41  เป็นทางหลวงสหรัฐแนวเหนือ-ใต้ ที่มีเส้นทางจากไมแอมี รัฐฟลอริดา จนถึงคาบสมุทรมิชิแกนตอนบน จนกระทั่งในปี ค.ศ. 1949 ช่วงที่อยู่ในตอนใต้ของฟลอริดา จากเนเปิลส์ ถึงไมแอมี ได้กลายเป็น "ทางหลวงสหรัฐหมายเลข 94" ซึ่งปัจจุบันได้กำหนดอีกหมายเลขหนึ่ง คือ ทางหลวงรัฐฟลอริดาหมายเลข 90
ทางหลวงหมายเลข 41 มีปลายทางทิศเหนืออยู่ที่คอปเปอร์ฮาร์เบอร์ รัฐมิชิแกน บริเวณทางตันเล็ก ๆ ใกล้กับอุทยานประวัติศาสตร์ฟอร์ตวิลกินส์แห่งรัฐ ที่ปลายคาบสมุทรคีวีนอว์ (Keweenaw Peninsula) ในคาบสมุทรตอนบนของรัฐ ส่วนปลายทางทิศใต้อยู่ที่บริกเคลล์ ย่านของดาวน์ทาวน์ไมแอมี ที่ทางแยกกับถนนบริกเคลล์ (ทางหลวงสหรัฐหมายเลข 1) ทางหลวงหมายเลข 41 มีเส้นทางขนานใกล้กับอินเตอร์สเตต 75 จากเนเปิลส์ รัฐฟลอริดา และตลอดทางที่ผ่านรัฐจอร์เจีย ถึงชาตทานูกา รัฐเทนเนสซี
แฮงโอเวอร์ (เพลงไซ)
แฮงโอเวอร์  เป็นเพลงเคป็อปโดยไซ นักร้องชาวเกาหลีใต้ ร่วมกับสนูป ด็อกก์ แร็ปเปอร์ชาวอเมริกัน วางจำหน่ายในวันที่ 8 มิถุนายน ค.ศ. 2014 เป็นซิงเกิลที่ 20 มิวสิกวิดีโอนี้เผยแพร่ครั้งแรกในวันที่ 8 มิถุนายน ค.ศ. 2014 ในรายการ "จิมมีคิมเมลไลฟ์!" ในวันที่ 19 ตุลาคม ค.ศ. 2015 มีผู้เข้าชมมิวสิกวิดีโอในยูทูบประมาณ 220 ล้านครั้ง ตามหลังซิงเกิลที่เป็นที่นิยมในระดับนานาชาติของไซ คือ "คังนัมสไตล์" และ "เจนเทิลแมน"
ชานนท์ อักขระชาตะ ชื่อเล่น ขุน (เกิดวันที่ 29 มีนาคม พ.ศ. 2534) เป็นนักแสดง นายแบบและพิธีกรชาวไทย
ชานนท์ เกิดเมื่อวันที่ 29 มีนาคม พ.ศ. 2534 ที่ กรุงเทพมหานคร จบการศึกษาจาก คณะนิติศาสตร์ มหาวิทยาลัยหอการค้าไทย โดยเข้าวงการจากประกวด หนุ่มคลีโอ 2010 ขุนเคยให้สัมภาษณ์กับนิตยสารผู้ชายว่า ภาพยนตร์ที่ชื่นชอบและเรื่องบนเตียงของเขา เปรียบได้กับภาพยนตร์เรื่อง The Wolf of Wall Street.
กรณีขับรถชน.
จากกรณี ขุน ชานนท์ อักขระชาตะ อายุ 31 ปี ดาราหนุ่ม ขับรถชน น.ส.ปรารถนา แก้วโรจณะประเสริฐ ผู้ช่วยพยาบาล ซึ่งพบว่า ดาราหนุ่มจะชดใช้ค่าเสียหายเพียง 1 หมื่นบาท จากค่ารักษาพยาบาลและค่าเสียหาย 3 หมื่นบาท โดยญาติได้เรียกเงินไปเป็นจำนวน 2 หมื่นบาทและไม่สามารถติดต่อได้
อนุภาษ เหลืองสดใส เกิดวันที 30 พฤศจิกายน พ.ศ. 2539 เป็นนักแสดงชาวไทย มีพี่น้องทั้งหมด 3 คน เป็นบุตรชายคนสุดท้อง เข้าศึกษาระดับมัธยมศึกษาที่โรงเรียนเซนต์คาเบรียล ปัจจุบันจบศึกษา สาขาภาพยนตร์และสื่อดิจิตอล วิชาเอกการแสดงและการกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เริ่มเข้าสู่วงการบันเทิงจากการแคสติ้งละคร เลิฟซิคเดอะซีรีส์ รักวุ่น วัยรุ่นแสบ และได้รับการคัดเลือกให้เป็นหนึ่งในนักแสดง รับบทเป็น เอิ้น ประธานชมรมเชียร์
แดดดี
แดดดี  เป็นซิงเกิลเคป็อปซิงเกิลที่ 22 ของไซ นักร้องชาวเกาหลีใต้ ซึ่งร้องร่วมกับซีแอลจากวงทูเอนีวัน วางจำหน่ายในวันที่ 30 พฤศจิกายน ค.ศ. 2015 เพลงนี้เป็นซิงเกิลหลักจากชิลจิบไซ-ดา อัลบัมสตูดิโออัลบัมที่ 7 ของเขา
ชิจิมิ
ชิจิมิโตงาราชิ  หรือมีชื่อเรียกอีกชื่อว่า นานาอิโรโตงาราชิ  หรือหรือเรียกสั้น ๆ ว่า ชิจิมิ เป็นหนึ่งในเครื่องปรุงรสเผ็ดของญี่ปุ่นซึ่งประกอบด้วยเครื่องเทศบดเจ็ดชนิด กำเนิดขึ้นในยุคเอโดะ มักใช้โรยใส่อาหารประเภทเส้นหรือประเภทข้าว ซึ่งเครื่องเทศบดเจ็ดชนิดดังกล่าวประกอบด้วย พริก พริกไทยญี่ปุ่น เปลือกส้มอบแห้ง งาดำ งาขาว เมล็ดป่าน ขิง และสาหร่าย
เถาหยวน
Taoyuan, Taiwan
ท่าอากาศยานนานาชาติไต้หวันเถาหยวน
สังฆาทิเสสคือประเภทของโทษที่เกิดจากการล่วงละเมิดสิกขาบทประเภท ครุกาบัติที่เรียกว่า อาบัติสังฆาทิเสส จัดเป็นอาบัติโทษรุนแรงรองจากปาราชิก มีทั้งหมด 13 ประการดังนี้
คำว่าสังฆาทิเสสแปลว่าอาบัติที่ต้องอาศัยสงฆ์ในกรรมเบื้องต้นและกรรมที่เหลือ กล่าวคือเมื่อภิกษุต้องอาบัติดังกล่าวแล้ว ต้องแจ้งแก่สงฆ์ 4 รูปเพื่อขอประพฤติวัตรที่ชื่อมานัต เมื่อสงฆ์อนุญาตแล้วจึงประพฤติวัตรดังกล่าวเป็นเวลา 6 คืน เมื่อพ้นแล้วจึงขอให้สงฆ์ 20 รูปทำสังฆกรรมสวดอัพภานให้ เมื่อพระสงฆ์สวดอัพภานเสร็จสิ้น ถือว่าภิกษุรูปนั้นพ้นจากอาบัติข้อนี้
ในกรณีที่ภิกษุต้องอาบัติข้อนี้แล้วปกปิดไว้ เมื่อมาแจ้งแก่หมู่สงฆ์แล้ว ต้องอยู่ปริวาสกรรมเท่ากับจำนวนวันที่ปกปิดไว้ก่อน เช่น ภิกษุต้องอาบัติสังฆาทิเสสแล้วปกปิดไว้หนึ่งเดือน เมื่อแจ้งแก่สงฆ์แล้วต้องอยู่ปริวาสหนึ่งเดือน แล้วจึงขอประพฤติวัตรมานัตต่อไป
Changhua City
เกาะมาราโจ
นิมร์ อันนิมร์
นิมร์ บากิร อันนิมร์ (; 21 มิถุนายน พ.ศ. 2502 – 2 มกราคม พ.ศ. 2559; อักษรโรมัน : "Nimr Bāqr an-Nimr", "Bakir al-Nimr", "al-Nemr", "al-Namr", "al-Nimer", "al-Nemer", "al-Namer") หรือที่โดยทั่วไปเรียกกันว่า เชคนิมร์ เป็นนักต่อสู้ทางศาสนา นับถือศาสนาอิสลามนิกายชีอะฮ์ เขาเป็นที่นิยมในหมู่เยาวชนและผู้คนส่วนมาก เนื่องจากการใช้ถ้อยคำดุเดือดในการปราศรัย นิมร์ อันนิมร์เสียชีวิตเมื่อวันที่ 2 มกราคม 2559 โดยถูกทางการซาอุดีอาระเบียสั่งประหารชีวิตในคดีก่อการร้าย
เสือดาวอินโดจีน
เสือดาวอินโดจีน หรือ เสือดาวจีนใต้  เป็นชนิดย่อยของเสือดาว ("P. pardus") ชนิดหนึ่ง โดยชื่อวิทยาศาสตร์ตั้งขึ้นเพื่อเป็นเกียรติแก่ ฌ็อง เตออดอร์ เดอลากูร์ นักปักษีวิทยาชาวฝรั่งเศส-อเมริกัน
เสือดาวอินโดจีนมีรูปร่างและลักษณะคล้ายกับเสือดาวอินเดีย ("P. pardus fusca") ที่พบในภูมิภาคอนุทวีปอินเดีย แต่มีขนาดลำตัวใหญ่กว่าเล็กน้อย โดยมีสีขนออกเป็นสีแดงเข้ม แต้มจุดรอบนอกของลายขยุ้มตีนหมาค่อนข้างหนา ขนาดของลายขยุ้มตีนหมาโดยเฉลี่ยเล็กกว่าของเสือดาวอามูร์ ("P. pardus orientalis") และเสือดาวจีนเหนือ ("P. pardus japonensis") พบกระจายพันธุ์ตั้งแต่ภาคใต้ของจีน ภาคตะวันออกของอินเดีย และหลายประเทศในภูมิภาคอินโดจีนรวมถึงประเทศไทย
เสือดาวอินโดจีนในเขตรักษาพันธุ์สัตว์ป่าชะตี้นของพม่ามีปริมาณลดลงอย่างมากในช่วงคริสต์ทศวรรษ 1940–1980 จนกระทั่งมีสถานะเป็นสัตว์ใกล้สูญพันธุ์ในท้องถิ่นเมื่อถึงปี ค.ศ. 2000
ในประเทศไทย พบกระจายพันธุ์ที่อุทยานแห่งชาติแก่งกระจานในจังหวัดเพชรบุรี และเขตรักษาพันธุ์สัตว์ป่าห้วยขาแข้งในจังหวัดอุทัยธานีและกาญจนบุรี โดยการศึกษาด้วยปลอกคอวิทยุในช่วงคริสต์ทศวรรษ 1990 ที่อุทยานแห่งชาติแก่งกระจาน พบว่าเสือดาวอินโดจีนตัวผู้มีพื้นที่หากินประมาณ 14.6–18.0 ตารางกิโลเมตร (5.6–6.9 ตารางไมล์) และตัวเมียที่ 8.8 ตารางกิโลเมตร (3.4 ตารางไมล์) เสือดาวอินโดจีนต้องอาศัยอยู่ในพื้นที่ที่เป็นป่าอุดมสมบูรณ์มีปริมาณอาหารที่เพียงพอ ในระดับต่ำกว่า 500–600 เมตร (1,600–2,000 ฟุต) จากระดับน้ำทะเล ในช่วงฤดูฝนถิ่นที่อยู่จะขยายกว้างออกไป
จากการติดตามศึกษาเสือดาวอินโดจีนจำนวน 10 ตัวในพื้นที่ด้านตะวันตกเฉียงเหนือของเขตรักษาพันธุ์สัตว์ป่าห้วยขาแข้ง เป็นระยะเวลา 9–41 เดือน พบว่าตัวผู้มีพื้นที่หากิน 35.2–64.6 กิโลเมตร (13.6–24.9 ตารางไมล์) และตัวเมียขนาดใหญ่ 6 ตัว 17.8–34.2 กิโลเมตร 2 (6.9–13.2 ตารางไมล์) และทั้งหมดได้ขยายถิ่นที่อยู่ในช่วงฤดูแล้งราวเดือนพฤศจิกายนถึงเมษายน เสือดาวอินโดจีนทั้งหมดอาศัยอยู่ในป่าดิบแล้งและป่าผลัดใบที่มีความลาดชันและอยู่ใกล้แหล่งน้ำ
ในเขตรักษาพันธุ์สัตว์ป่าฮาลา-บาลาที่อยู่ในแนวชายแดนไทย-มาเลเซีย พบเพียง 2 ตัวเท่านั้นที่เดินผ่านกล้องในปี ค.ศ. 2004 และในเดือนตุลาคม ค.ศ. 2007
เสือดาวอินโดจีนในไทยไม่มีพฤติกรรมซ่อนเหยื่อบนต้นไม้มากเหมือนเสือดาวแอฟริกา ("P. pardus pardus") ในทวีปแอฟริกา และในพื้นที่ภาคใต้ พบเสือดาวที่เป็นเสือดำมาก สันนิษฐานว่าคงเป็นเพราะสภาพพื้นที่เป็นป่ารกทึบ
Panthera pardus delacouri
เสือดาวจีนใต้
Indochinese leopard
South-Chinese leopard
แม่น้ำสงคราม
แม่น้ำสงคราม แม่น้ำสายสำคัญสายหนึ่งของภาคอีสาน ในประเทศไทย มีความยาวกว่า 400 กิโลเมตร ไหลผ่าน 4 จังหวัด ถือเป็นลำน้ำสาขาหรือแควของแม่น้ำโขง มีจุดกำเนิดที่มีต้นกำเนิดจากเทือกเขาภูพาน บริเวณภูผาหัก ภูผาเพลิน และภูผาเหล็ก ในท้องที่ตำบลท่าศิลา อำเภอส่องดาว จังหวัดสกลนคร และตำบลคำเลาะ อำเภอไชยวาน จังหวัดอุดรธานี บริเวณต้นน้ำมีลำห้วยสาขาต่าง ๆ อาทิ ห้วยหวด และห้วยหมากซ่อม ไหลลงห้วยสงคราม, ห้วยอีสาว ไหลลงห้วยสงคราม ห้วยคำเมย-ห้วยคำแคน ในเขตอุทยานแห่งชาติภูผาเหล็ก ไหลลงห้วยสงคราม ต่อจากนั้นไหลผ่านอำเภอไชยวาน (อุดรธานี) อำเภอส่องดาว (สกลนคร) อำเภอทุ่งฝน (อุดรธานี) อำเภอเจริญศิลป์ (สกลนคร) อำเภอบ้านดุง (อุดรธานี) อำเภอบ้านม่วง (สกลนคร) อำเภอเฝ้าไร่ (หนองคาย) ไหลขึ้นเหนือไปจนถึงอำเภอโซ่พิสัย (บึงกาฬ) ผ่านอำเภอพรเจริญ (บึงกาฬ) อำเภอคำตากล้า (สกลนคร) อำเภอเซกา (บึงกาฬ) อำเภอนาทม (นครพนม) อำเภออากาศอำนวย (สกลนคร) อำเภอศรีสงคราม ไปบรรจบกับแม่น้ำโขงที่บ้านไชยบุรีและบ้านตาลปากน้ำ ตำบลไชยบุรี อำเภอท่าอุเทน จังหวัดนครพนม มีความยาวโดยประมาณ 420 กิโลเมตร แถบอุทยานแห่งชาติภูพาน จังหวัดอุดรธานี จากนั้นไหลผ่านไปยังอำเภอบ้านดุง, จังหวัดสกลนคร, อำเภอโซ่พิสัย จังหวัดบึงกาฬ ก่อนจะไหลไปรวมกับแม่น้ำโขงที่อำเภอท่าอุเทน จังหวัดนครพนม ครอบคลุมพื้นที่ประมาณ 13,001 ตารางกิโลเมตร (8,125,875 ไร่)
แม่น้ำสงคราม จัดว่าเป็นลุ่มน้ำที่มีความหลากหลายของชีวภาพ โดยเฉพาะชนิดพันธุ์ปลาน้ำจืดมากมาย อันเป็นอาหารหลักของพื้นที่ภาคอีสาน
พื้นที่แม่น้ำสงครามตอนล่าง (Lower Songkhram River) ได้รับการขึ้นทะเบียนให้เป็นพื้นที่ชุ่มน้ำที่มีความสำคัญระดับนานาชาติ หรือ พื้นที่ชุ่มน้ำแรมซาร์ (Ramsar Site) ลำดับที่ 2420 เมื่อวันที่ 15 พฤษภาคม พ.ศ. 2562
Songkhram River
พระเจ้าบรมวงศ์เธอ พระองค์เจ้ารังสิตประยูรศักดิ์ กรมขุนชัยนาทนเรนทร
เหงียน ถิ ซวาน
เหงียน ถิ ซวาน (; 8 พฤศจิกายน พ.ศ. 2494 —) เป็นรองประธานาธิบดีเวียดนาม และเป็นผู้นำพรรคคอมมิวนิสต์เวียดนาม ได้รับการเลือกตั้งจากรัฐสภาเวียดนาม ให้ดำรงตำแหน่งรองประธานาธิบดีเวียดนามเมื่อวันที่ 25 กรกฎาคม พ.ศ. 2550
กลาส บักเกอร์
กลาส บักเกอร์ (; 22 เมษายน พ.ศ. 2469 – 7 มกราคม พ.ศ. 2559) เป็นนักฟุตบอลชาวดัตช์ ผู้ซึ่งเคยเล่นให้กับอาเอฟเซ อายักซ์ ในตำแหน่งกองหน้าและกองกลาง เขาเป็นหนึ่งในนักฟุตบอลชุดกลึบฟันโฮนเดิร์ด ซึ่งเป็นกลุ่มนักฟุตบอลที่ลงเล่นให้กับสโมสรอาเอฟเซ อายักซ์เกิน 100 นัด
บักเกอร์เสียชีวิตในวันที่ 7 มกราคม พ.ศ. 2559 ที่อัมสเติลเฟน ด้วยวัย 89 ปี
เหงียน เติ้น ญวน
คอลิน พอเวลล์
คอลิน ลูเธอร์ พอเวลล์  เป็นรัฐบุรุษและพลเอกแห่งกองทัพบกสหรัฐอเมริกาเชื้อสายจาเมกา เขาดำรงตำแหน่งเป็นรัฐมนตรีว่าการกระทรวงการต่างประเทศสหรัฐอเมริกาคนที่ 65 ภายใต้รัฐบาลของประธานาธิบดี จอร์จ เอช. ดับเบิลยู. บุช ตั้งแต่ปี 2001 ถึง 2005 และเป็นชาวแอฟริกัน-อเมริกันคนแรกที่ได้กำรงตำแหน่งดังกล่าว ระหว่างที่ยังประจำการในกองทัพ เขาได้ดำรงตำแหน่งเป็นที่ปรึกษาด้านความมั่นคงแห่งชาติ (1987–1989), ผู้บัญชาการประจำกองบัญชาการทหารบก (1989) และ ประธานคณะเสนาธิการร่วม (1989–1993) ซึ่งมีบทบาทบัญชาการในช่วงสงครามอ่าวเปอร์เซีย ปัจจุบันเขาดำรงตำแหน่งเป็นกรรมการบริษัทด้านสารสนเทศออนไลน์แห่งหนึ่ง
เขาเกิดในย่านฮาร์เล็ม แถบชานเมืองนิวยอร์กบนเกาะแมนแฮตตันในครอบครัวผู้ลี้ภัยชาวจาเมกาซึ่งมีเชื้อสายมาจากแอฟริกาและสก็อตแลนด์
อาร์มิน ลุยส์โต
อาร์มิน ลุยส์โต  เป็นรัฐมนตรีว่าการกระทรวงศึกษาธิการฟิลิปปินส์คนปัจจุบัน
ฟาสต์เจ็บ
คิท ฟิสโต้
พระอาจารย์เปลี่ยน ปญฺญาปทีโป
พระอาจารย์เปลี่ยน ปญฺญาปทีโป เป็นพระภิกษุฝ่ายอรัญวาสี วัดอรัญญวิเวก สังกัดคณะสงฆ์ธรรมยุติกนิกาย
พระอาจารย์เปลี่ยน ปัญญาปทีโป นามสกุลเดิม วงษาจันทร์ เกิดเมื่อวันที่ 16 พฤศจิกายน พ.ศ. 2476 ตรงกับวันพฤหัสบดี ปีระกา ณ บ้านโคกคอน ตำบลโคกสี อำเภอสว่างแดนดิน จังหวัดสกลนคร บิดาชื่อ กิ่ง มารดาชื่อ อรดี สกุลเดิม จุนราชภักดี บิดามารดาทำการค้าขาย มีฐานะดี คุณตาเป็นกำนันอยู่ที่ตำบลโคกสี ชื่อ ขุนจุนราชภักดี และคุณยายรักท่านมากจึงรับท่านมาเลี้ยงดูตั้งแต่ยังเล็ก ๆ ท่านมีพี่น้องร่วมบิดามารดา 6 คน เป็นผู้ชาย 5 คน ผู้หญิง 1 คน มีชื่อตามลำดับ ดังนี้
การศึกษาในระยะแรก ได้เรียนกับคุณตาคุณยายที่บ้าน เพราะระหว่างนั้น เกิดสงครามมหาเอเชียบูรพา (สงครามโลกครั้งที่ 2) ต่อมาได้เข้าเรียนที่โรงเรียนบ้านโคกคอน เรียนจบชั้นประถมศึกษาปีที่ 4 เมื่ออายุ 11 ปี สอบได้ที่หนึ่งในชั้น ท่านมีความประสงค์จะเรียนต่อ แต่มารดาต้องการให้ท่านมาช่วยงานค้าขายของบิดา ท่านจึงต้องปฏิบัติตามความประสงค์ของมารดา
การประกอบอาชีพและชีวิตก่อนบวช.
ในการประกอบอาชีพค้าขายของท่านนั้น ท่านต้องออกเดินทางไปซื้อของถึงจังหวัดอุดรธานี โดยนั่งรถโดยสารบ้าง รถบรรทุกหรือรถขายถ่านบ้าง สินค้าส่วนใหญ่เป็นเครื่องมือเครื่องใช้ทั่วไป เมื่อถึงฤดูทำนาก็จ้างคนมาทำนา แต่ละปีสามารถเก็บเกี่ยวข้าวจากนาได้มาก จึงขยายกิจการไปค้าขายข้าวเปลือกกับโรงสีใหญ่ ๆ ด้วย
หลังจากผ่านการคัดเลือกทหารแล้ว ท่านหันไปสนใจการรักษาคนเจ็บป่วย ได้รับถ่ายทอดวิชาความรู้เรื่องยา การรักษาคนไข้จากหมอประจำอำเภอซึ่งเป็นญาติกัน คุณหมอจึงคิดจะส่งท่านไปเรียนต่อที่โรงพยาบาลจุฬาลงกรณ์ ซึ่งคุณตาก็สนับสนุน แต่มารดาไม่อนุญาต ต้องการให้ท่านดูแลการค้าต่อไป
ในการทำการค้านั้น กิจการต่าง ๆ ดำเนินไปด้วยดี ฐานะการเงินของครอบครัวดี พระอาจารย์เปลี่ยนเป็นผู้ที่มีความรับผิดชอบในการงานสูง ญาติพี่น้องและผู้ใกล้ชิดจึงไว้ใจ ได้พากันนำเงินมาฝากท่านเหมือนหนึ่งเป็นธนาคาร ท่านก็เก็บรักษาให้เขาโดยไม่ได้อะไรตอบแทน ท่านทำให้กับทุกคนด้วยความรักและนับถือเหมือนกับที่เขาวางใจท่าน ส่วนในเรื่องการครองเรือนนั้น ท่านไม่คิดที่จะแต่งงานหรือตกลงใจกับใคร แม้ว่าจะมีเพศตรงข้ามพยายามเข้ามาสนิทสนมด้วยหลายคน
พระอาจารย์เปลี่ยนมีโอกาสดีได้คุ้นเคยกับพระสงฆ์มาตั้งแต่อายุ 11-12 ปี เมื่อทางบ้านมีงานบุญ ท่านจะทำหน้าที่ไปรับพระที่วัด จึงได้เห็นวิธีเดินจงกรมของพระอาจารย์ลี วัดป่าบ้านตาล และเป็นผู้ที่ได้แนะนำให้ไปหาหลวงปู่พรหม จิรปุญฺโญ (ซึ่งบวชเมื่ออายุมากแล้วและติดตามหลวงปู่มั่น ภูริทัตโต ไปปฏิบัติธรรมที่ถ้ำเชียงดาว จังหวัดเชียงใหม่ ได้รับการยกย่องด้านการบำเพ็ญเพียรไม่ท้อถอย) หลวงปู่พรหมได้เดินจงกรมให้ดู และสอนให้เดินด้วย จึงถือได้ว่าหลวงปู่พรหมเป็นพระอาจารย์องค์แรกของพระอาจารย์เปลี่ยน
พระอาจารย์เปลี่ยนได้ศึกษากับพระที่บวชกับหลวงปู่พรหมหลายองค์ ซึ่งสรรเสริญการบวชมาก ทำให้พระอาจารย์เปลี่ยนคิดบวชอยู่ตลอดเวลา เริ่มตั้งแต่อายุ 12 ปี 14 ปี 16 ปี จนถึง 20 ปี แต่มารดาก็ไม่อนุญาตทั้ง ๆ ที่พี่ชาย 2 คนก็บวช แล้วตัวมารดาเองก็ไปวัดถือศีลทุกวันพระ และบางครั้งเดินทางไปกราบนมัสการหลวงปู่มั่น ภูริทัตโตก็ตาม จนกระทั่งบิดาของท่านซึ่งป่วยด้วยวัณโรคถึงแก่กรรมใน พ.ศ. 2497 และอีก 5 ปีต่อมาคุณลุงก็ถึงแก่กรรมอีกคนหนึ่ง พระอาจารย์เปลี่ยนจึงใช้ความพยายามขอบวชอีกครั้งหนึ่งเพื่อทดแทนพระคุณพ่อแม่เหมือนกับพี่ชายทั้ง 2 คน เพราะยังไม่เคยบวชเลย ขณะนั้นพี่ชายได้สึกออกมาประกอบอาชีพแล้ว มารดาและคุณตาทนการรบเร้าของพระอาจารย์ไม่ไหว จึงอนุญาตให้บวชแค่เพียง 7 วัน
ครั้นทำการฌาปนกิจศพคุณลุงแล้ว วันรุ่งขึ้นท่านก็ถือโอกาสเข้าวัดเพื่อเตรียมตัวบวช หัดขานนาคพร้อมกับคนอื่นซึ่งมาอยู่วัดถือศีลอีก 2 คน ฝึกสวดมนต์เจ็ดตำนานได้เกือบหมดเล่ม ใช้เวลา 40 วัน มีพระอาจารย์สุภาพ ธัมมปัญโญ เป็นครูผู้ฝึกสอน
การบวช.
พระอาจารย์เปลี่ยนเข้าพิธีอุปสมบทที่วัดธาตุมีชัย บ้านโคกคอน ตำบลโคกสี อำเภอสว่างแดนดิน จังหวัดสกลนคร เมื่อวันที่ 31 มีนาคม พ.ศ. 2502 พระอุปัชฌาย์ชื่อ พระครูอดุลย์สังฆกิจ พระกรรมวาจาจารย์ชื่อ พระครูพิพิธธรรมสุนทร ได้ฉายาว่า ปัญญาปทีโป
เนื่องจากวัดธาตุมีชัยเป็นวัดฝ่ายมหานิกาย ดังนั้น เมื่อพระอาจารย์เปลี่ยนบวชแล้วจึงย้ายไปอยู่วัดทุ่งสว่าง บ้านโคกคอน ต.โคกสี อ.สว่างแดนดิน จ.สกลนคร ท่านมีความสบายกายสบายใจมากเพราะได้ปล่อยวางภาระต่าง ๆ ตั้งแต่การรับผิดชอบเงินทองจำนวนมาก ทั้งของท่านเองและเงินฝากของผู้อื่น ความกังวลในการค้าขายให้กับครอบครัวและญาติพี่น้อง รวมทั้งการดูแลรักษาไร่นา วัวควาย และทรัพย์สมบัติอื่น ๆ ที่ท่านแบกอยู่ผู้เดียวมาตั้งแต่อายุ 12 ปี ครั้นบวชได้ 18 วัน โยมมารดาก็ขอให้ท่านสึก เพราะเลยกำหนดเวลาที่อนุญาตแล้ว แต่ด้วยความฝักใฝ่ในการศึกษาธรรมะของท่าน จึงได้ขอโยมมารดาบวชต่อให้ครบ 1 พรรษา
แสวงโมกขธรรม.